കെ.എസ്.ആര്.ടി.സി യാത്രക്കാരുടെ എണ്ണമെടുക്കും രാവിലെ 6 മുതല് 9 വരെ പോയിന്റുകളില് ഇന്സ്പെക്ടര്മാരുടെ പരിശോധന തിരുവനന്തപുരം: കെ.എസ്.ആര്.ടി.സി. യാത്രക്കാരുടെ എണ്ണമെടുക്കാന് പോയിന്റുകളില് ഇന്പെക്ടര്മാരുടെ പരിശോധന. പ്രധാന പോയിന്റുകളില് രാവിലെ 6 മണി മുതല് 9 വരെ യാത്രക്കാരുടെ വിവരം ശേഖരിക്കും. വരുമാനമില്ലാത്ത സര്വീസുകള് നടത്തേണ്ടെന്ന് മാനേജ്മന്റ് നേരത്തെ തീരുമാനിച്ചിരുന്നു. അതേസമയം, കെ.എസ്.ആര്.ടി.സി. സി.എം.ഡി.യുടെ ലേ ഓഫ് നിര്ദേശം സര്ക്കാരിന് മുന്നില് വന്നിട്ടില്ലെന്ന് ഗതാഗതമന്ത്രി ആന്റണി രാജു പറഞ്ഞു. കെ.എസ്.ആര്.ടി.സി.യിലെ അധികമുള്ള ജീവനക്കാരെ പിരിച്ചു വിടുന്നതടക്കമുള്ള കാര്യങ്ങളാണ് സി.എം.ഡി.യുടെ ലേ ഓഫ് നിര്ദേശം. നിര്ദേശം വന്നാല് പരിശോധിച്ച് നയപരമായ തീരുമാനമെടുക്കുമെന്നും മന്ത്രി ആന്റണി രാജു അറിയിച്ചു. കെ.എസ്.ആര്.ടി.സി.സിയില് സാമ്ബത്തിക പ്രതിസന്ധിയുണ്ടെന്നും ഈ അവസ്ഥയില് മുന്നോട്ട് പോകാന് ബുദ്ധിമുട്ടാണെന്നും മന്ത്രി വ്യക്തമാക്കി. സാമ്ബത്തിക അച്ചടക്കം വേണമെന്നും അധികമുള്ള ജീവനക്കാരെ പിരിച്ചു വിടുകയോ ലേ ഓഫ് ചെയ്യുകയോ വേണമെന്നും സി.എം.ഡി ബിജു പ്രഭാകര് പറഞ്ഞിരുന്നു. കെ.എസ്.ആര്.ടി.സിയിലെ സാമ്ബത്തിക പ്രതിസന്ധി മറികടക്കാന് വേണ്ടിയാണ് 4000ത്തോളം തൊഴിലാളികള്ക്ക് ലേ ഓഫ് നല്കാന് സി.എം.ഡി ശുപാര്ശ നല്കിയത്. ജീവനക്കാരുടെ അഭിപ്രായം കൂടി തേടിയ ശേഷമേ തീരുമാനമെടുക്കും എന്നും മന്ത്രി അറിയിച്ചു.